লক্ষ্মী ছায়া
লক্ষ্মী ছায়া (৭ জানুয়ারি ১৯৪৮ - ৯ মে ২০০৪) ছিলেন একজন ভারতীয় অভিনেত্রী, নৃত্যশিল্পী এবং শিক্ষিকা। তিনি হিন্দি সিনেমায় তার স্বতন্ত্র চরিত্রের ভূমিকা এবং অতিথি উপস্থিতির জন্য পরিচিত ছিলেন। গুমনাম (১৯৬৫) চলচ্চিত্রে তার অভিনয় তাকে আন্তর্জাতিক স্বীকৃতি এনে দিয়েছিলেন। সেই চলচ্চিত্রে তিনি "জান পেহেচান হো" ট্র্যাকে নৃত্যশিল্পী হিসেবে উপস্থিত হয়েছিলেন। তিনি ১০০টিরও বেশি চলচ্চিত্রে অভিনয় করেন, যার মধ্যে রয়েছে তিসরি মঞ্জিল (১৯৬৬), দুনিয়া (১৯৬৮), আয়া সাওয়ান ঝুম কে (১৯৬৯), মেরা গাঁও মেরা দেশ (১৯৭১), এবং রস্তে কা পাথর (১৯৭২); তিনি ১৯৫৮ থেকে ১৯৮৭ সাল পর্যন্ত সক্রিয় ছিলেন। ২০০৪ সালে তিনি ৫৬ বছর বয়সে ক্যান্সারে আক্রান্ত হয়ে মারা যান।